OpenLLM-France/wikimedia huggingface dataset:
# When Harry Met Sally...

When Harry Met Sally... (euskaraz Harryk Sally Topatu Zuenean...) 1989ko Rob Reiner estatubatuar zinema zuzendariaren amodiozko komedia bat da. Bertan, Billy Crystal, Meg Ryan, Carrie Fisher, Bruno Kirby, Steven Ford, Lisa Jane Persky eta Harley Jane Kozak aktoreek antzeztu zuten.
1989ko Jatorrizko gidoi onenaren Oscar Sariaren izendapena jaso zuen.
Film honetako eszenarik ahaztezin eta ospetsuena, Sally eta Harry Manhattango Katz's Delicatessen kafetegiko mahai batean elkarrekin gosaltzen dauden bitartean, Sallyk sexu orgasmo bat duelako antzezpena burutzen duenekoa da, bertako bezero eta zerbitzari guztiak nahiz Harry bera ahozabalik utziz. Eszenaren amaieran zerbitzari batek alboko mahaiko adindun emakume bati gosaltzen zein plater nahi duen galdetzean, honek Sallyren ustezko orgasmoa ikusi berritan hark ere Sallyk hartu berri duen platera nahi duela erantzuten dio, berak ere halako orgasmo zoragarria izateko itxaropenez.

## Argumentua

Harry Burns (Billy Crystal) eta Sally Albright (Meg Ryan) Chicagoko Unibertsitateko bi ikasle gazte dira.
Egun batez bien arteko adiskideen bitartez elkar ezagutu, eta Sallyk Harry autoan New York hirira eramango du. Auto bidaia luzean zehar bi sexu ezberdinen arteko pertsonen adiskidetasunaz mintzatzen dira, biek ere zeharo iritzi ezberdinetakoak dituztela agerian geldituz: Harryren ustez gizon baten eta harentzat erakargarria den emakume baten arteko sexurik gabeko adiskidetasun soila ezinezkoa omen da, gizonezkoak buruan beti harekin oheratzeko desioa izango baitu; Sallyk aldiz alderantzizkoa iritzi du, alegia, sexurik izan gabe eta nahiz eta elkarren artean erakarpena egon, gizona eta emakumea adiskide izan daitezkela. Une batean Harryk Sallyrekin neskatan egiten ere saiatuko da, baina Sallyk ezezkoa emango dio. Honela, bidaia ezertan amaitu, elkarren artean agurtu eta bakoitza bere bidetik aldenduko da, batak bestearengandik ezer berezirik sentitu gabe.
Dena den, bien bizitzak aurrera egin eta urteak igaro ondoren, eta jada helduak etan langileak direla biak berriz ere topatu: oraingoan Harry bere emaztearengandik banandua dago eta Sallyk senargaia du baina biek harremana moztu egindo dute. Hortaz, Saly eta Harry berriz ere ezkongabeak izatean haien arteko adiskidetasuna mantendu, elkarren artean hobeto, bizitzaz eta gizon-emakumeen arteko harremanetaz saolastu eta sakonago ezagutzeko aukera izango dute.

## Aktoreak

* Billy Crystal: Harry Burns
* Meg Ryan: Sally Albright
* Carrie Fisher: Marie
* Bruno Kirby: Jess
* Steven Ford: Joe
* Lisa Jane Persky: Alice
* Michelle Nicastro: Amanda Reese
* Kevin Rooney: Ira Stone
* Harley Kozak: Helen Hillson
* Franc Luz: Julian
* Estelle Reiner: emakumezko bezero zaharra

## Kanpo estekak

* When Harry Met Sally... filmaren iragarkia ikusgai. Youtube.com (Ingelesez)
* When Harry Met Sally... filmaren IMDBko fitxa irakurgai (Ingelesez)
* Datuak: Q471169
* Multimedia: When Harry Met Sally... / Q471169
# Zuñigako harresiak

Zuñigako harresiak Nafarroako Zuñiga udalerriko herrigune edo alde zaharra inguratzen duten antzinako harresien aztarnak dira. 1985ko ekainaren 25an kultura ondasun izendatuak izan ziren.
Herriguneak Erdi Aroko birpopulaketa herribilduen ohiko oinplanoa du. Herrigunea aldaketa nabarmenik gabe mantendu izan da, harresi eraztun batez babestu eta inguraturik, antzinako harresi honen zatiak eta dorreak etxeak eta eraikinen hormak eraikitzeko erabiliak izan dira.

## Ikus gainera

* Nafarroako kultura ondasunak

## Kanpo estekak

* Datuak: Q20492804
# Zvenigorod

Zvenigorod (errusieraz: Звени́город) mendebaldeko Errusian dagoen Mosku oblasteko hiria da. Moskova ibaiaren ertzean dago, Moskutik 53 km mendebaldera. 2010ean 16.395 biztanle zituen.

## Historia

Arkeologia ikerketek erakutsi dutenez, kokalekua XII. mendetik existitzen da. Lehenbiziko aipamen idatzia, berriz, 1339koa da. XIV. eta XVI. mendeen artean Moskuko mendebaldeko sarbideen babes postua izan zen. Garai hartan eraiki zen Gorodok izeneko kremlina, Moskova ibaiaren ertzean dagoen eta 46 mko garaiera duen lurrezko gotorlekua. Bertako Jasokunde katedralaren barnealdea Andrei Rublioven margoez apaindurik dago. 1398an, Juri Zvenigorodsky printzeak Sava Storozhevski monasterioa eraiki zuen Zvenigorodetik kilometro batera.
1784an hiri estatusa jaso zuen. XIX. mendean Moskuko intelektual ugari bizi izan ziren bertan. Datxa nabarmen asko eraiki ziren. Horietako batzuk, hala nola Sergei Taneievena, Anton Txekhovena eta Isaac Levitanena, museo bihurtu dira.

## Hiri senidetuak

* Mahiliou, Bielorrusia
* Tropea, Italia

## Erreferentziak

* 1 2 Zvenigorod Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q136834
* Multimedia: Zvenigorod / Q136834
# Zvi Zamir

Zvi Zamir, jaiotzez Zvicka Zarzevsky, (Lodz (Polonia), 1925eko martxoaren 3a - Tel Aviv, 2024ko urtarrilaren 2a) militar eta espioi isrraeldarra izan zen. 1968tik 1974ra Mosadeko zuzendaria izan zen. Israelgo armadaren General Nagusia izatea lortu zuen.

## Biografia

Polonian jaioa, Zamirrek zazpi hilabete besterik ez zituenean emigratu zuen familiarekin Palestinako Britainiar Mandatura. 18 urterekin, Zamirrek bere karrera militarra hasi zuen, lehenik Haganah armadarako soldadu bezala, Moshe Dayan eta Yitzhak Rabin bezalako geroko lider israeldarrak barne hartu zituen unitate batean.
1948ko Arabiar-Israeldar Gerran, Zamirrek Israelgo Defentsa Indar sortu berrietan (FDI) borrokatu zuen infanteria pelotoiko lider gisa. Gerraren ondoren, aginte-katean gora egiten jarraitu zuen; azkenik, Hegoaldeko Komandoko komandante izatera igo zuten, Israelgo armadan izan zuen azken postua. 1966an Mosadeko zuzendari izendatu aurretik, Londresen agregatu militar izendatu zuten.
Mosadeko agintaldian, Jainkoaren Haserrea Operazioa egiten lagundu zuen, hau da, Municheko Sarraskiari Israelek emandako erantzuna. 1973ko Yom Kippur Gerraren aurreko eta ondorengo garaiaz arduratu zen. Alemaniako Gobernuak Municheko bahituen krisian talde israeldar bat onartzeari uko egin ondoren, Israelgo gobernuak Zamir edozein jarduera behatzera bidali zuten. Fürstenfeldbruck-eko aire-basean zegoen, erreskate saiakerak huts egin eta bederatzi israeldarrak hilda gertatu ziren gauean. Zamir, ondoren, sarritan kritikatu zuen bahiketaren amaitzeko alemaniarren ekintzak eta jarrerak.
Zahala auzoan bizi zen, Tel Aviv iparraldean.
2011n haren memoriak hebreeraz argitaratu ziren, Begiak zabalik izenburupean.

## Zineman

* Steven Spielbergen 2005eko Munich filman Zamirren papera Ami Weinberg aktoreak antzeztu zuen.
* Ariel Vromenen 2018ko The Angel filman Ori Pfeffer aktoreak egin zuen bere papera.
* Guy Nattiven 2023ko Golda filman Rotem Keinan aktoreak egin zuen bere papera.

## Erreferentziak

* ↑ https://www.jpost.com/breaking-news/article-780397

## Kanpo estekak

* Datuak: Q727529
* Multimedia: Zvi Zamir / Q727529
# Zvenyhorodka raiona

Zvenyhorodka raiona (ukraineraz: Звенигородка район) Txerkasyko oblastan dagoen raion bat da, Ukrainako erdialdean. Hiriburua Zvenyhorodka da. 2021eko estimazioaren arabera, 197.509 biztanle zituen. 17 homradatan banatuta dago.

## Lurralde aldaketak

Zvenyhorodka raiona 2020ko uztailean sortu zen, aurreko Katerynopil raiona, Lysianka raiona, Xpola raiona, eta Talne raiona ere batuta.

## Erreferentziak

* ↑ (Ukraineraz) «Про утворення та ліквідацію районів» www.golos.com.ua (Noiz kontsultatua: 2022-02-24).
* ↑ (Ukraineraz) України, Міністерство розвитку громад та територій. (2020-07-17). «Нові райони: карти + склад» Мінрегіон (Noiz kontsultatua: 2022-02-24).

## Kanpo estekak

* Datuak: Q103812430
# Zviad Gamsakhurdia

Zviad Gamsakhurdia (georgieraz: ზვიად გამსახურდია; errusieraz: Звиа́д Константи́нович Гамсаху́рдия, translit.: Zviad Konstantinovitx Gamsakhurdia; Tbilisi, Georgiako Sobietar Errepublika Sozialista, SESB, 1939ko martxoaren 31 – Khibula, Georgia, 1993ko abenduaren 31) georgiar politikari eta idazlea izan zen. Georgiako lehen presidentea izan zen, Sobietar Batasunaren ostean demokratikoki aukeratua.
Intelektual familia batean jaioa, filologia ikasi zuen eta itzultzaile eta literatur kritikari lanetan aritu zen. 1955ean Gorgasliani talde disidentea sortu zuen. Erregimen sobietarrak hainbat aldiz atxilotu zuen giza eskubideen aldeko aktibismoagatik.
1991n Georgiako Independentzia aldarrikatu ondoren, Gamsakhurdia hautatu zuten presidente. Lehendakari izan zen bitartean, arazo ugari izan zituen gutxiengoekin eta Errusiarekin. 1991ko abenduaren 22an oposizioak estatu kolpe bortitza eman zuen. Gamsakhurdia erbestera joan zen eta presidente legitimoa izaten jarraitzen zuela esan zuen. 1993an itzuli zen herrialdera eta Georgiako gerra zibilean hil zen. Hiru hipotesi daude zure heriotza: Hilketa, suizidioa edo borrokan hiltzea.

## Kanpo estekak

* Datuak: Q218435
* Multimedia: Zviad Gamsakhurdia / Q218435
# Zuñeda

Zuñeda Burgosko udalerria da, Burebako eskualdean dagoena.
2007ko urtarrilaren 1eko erroldaren arabera, herriak 63 biztanle zituen.

## Ikus, gainera

* Burgosko udalerrien zerrenda

## Kanpo estekak

* Datuak: Q1621497
* Multimedia: Zuñeda / Q1621497
# Zvartnots

Ejmiatsingo elizak eta katedrala, eta Zvartnots aztarnategia$^1$ UNESCOren gizateriaren ondarea :
| Mota | Kulturala |
| Irizpideak | ii, iii |
| Erreferentzia | 1011 |
| Kokalekua | Armavir Armenia |
| Eskualdea$^2$ | Europa eta Ipar Amerika |
| Koordenatuak | 40°09′31.2″N 44°19′28.7″E﻿ / ﻿40.158667°N 44.324639°E﻿ / 40.158667; 44.324639 |
| Izen ematea | 2000 (XXIV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Zvartnots edo Zvarnotz (armenieraz: Զվարթնոց) Erevan hiriburuko aldiri bat da, non Zvartnotseko katedrala dagoen, Armenialo garrantzitsuenetakoa. VII. mendean eraikia, armeniar estiloko oinplano zentraleko katedrala zen, Nerses Eraikitzaileak egina (643-652). Gaur egun ia guztiz hondatua, Vagharxapat hiriaren ertz batean dago, Zvartnots Aireportutik hurbil.
2000ko ekainean, Unescok Gizateriaren Ondare izendatu zuen, "Ejmiatsingo elizak eta katedrala, eta Zvartnots aztarnategia" izenarekin.

## Ezaugarriak

Elizak San Gregorio izena zuen eta kokatua dago Armeniako errege Trdat III.a eta Gregorio Iluminatzailea elkartu omen ziren lekuan. Movses Kaghankatvatsi historialariaren arabera, katedrala 652an sagaratu zen 653 eta 659 artean, Nerses eliza-burua Tayk herrian zegoen eta katedralaren eraikuntza Anastas Akoratsik jarraitu zuen. Arabiarrek Dvin okupatu zutenean eta otomandarrekin gerra areagotu zenean mendebaldeko mugan, Nersesek jauregi patriarkala Dvin-etik Zvartnotsera lekualdatu zuen.
Katedralak zutik iraun zuen X. mende amaiera arte, baina iturri historikoek ez dute hondamenaren arrazoia argitzen.
Oinplanoa greziar gurutze itxurakoa da, lau absiderekin, "tetrakonkhos" edo "kusku-lauko" itxura hartuz. Inguruan galeria bat zuen, 32 aldeko poligono itxurakoa, urrutitik borobila dirudiena.
Elizaren kanpoaldean, saski-kapitelak joniar kiribilekin eta mahatsondo frisoak ageri dira, eta argi erakusten du siriar eta iparraldeko mesopotamiar arkitekturaren eragina.

## Irudiak

* Ikuspegi orokorra.
* Kapitela.
* Izkinako kapitela.

## Erreferentziak

* ↑ Cathédrale et les églises d’Etchmiadzine et le site archéologique de Zvarnotz. .
* 1 2 (Armenieraz) Stepanyan, A. and H. Sargsyan. Զվարթնոց [Zvart'nots]. Armenian Soviet Encyclopedia. Yerevan: Armenian Academy of Sciences, 1977, vol. 3, 707-710 or.
* ↑ Maranci, Christina. "Byzantium through Armenian Eyes: Cultural Appropriation and the Church of Zuart'noc'." Gesta 40 (2001): p. 109.
* ↑ Richard Krautheimer. Early Christian and Byzantine Church Architecture, 4th ed. New Haven, CT: Yale University Press, 1986, 322-23 or.

## Ikus, gainera

* Armeniar monasterioen multzoa Iranen
* Ejmiatsingo katedrala

## Kanpo estekak

* Datuak: Q17054090
* Multimedia: Zvartnots / Q17054090
# Zvartnots nazioarteko aireportua

Zvartnots nazioarteko aireportua (armenieraz: Զվարթնոց Միջազգային Օդակայան) Erevan hiria zerbitzatzen duen aireportua, Armeniako garrantzitsuena.
2012an 1.691.815 pertsonek erabili zuten.

## Erreferentziak

* ↑ (Ingelesez) Eurocontrol. (Noiz kontsultatua: 2013-05-29).

## Kanpo estekak

* (Ingelesez) Aireportuaren webgunea.
* Datuak: Q1124922
* Multimedia: Zvartnots International Airport / Q1124922
# Xabier Gantzarain

Xabier Gantzarain (Azkoitia, Gipuzkoa, 1975eko urtarrilaren 29a - ) euskal idazle eta arte kritikoa da. Medio askotako kolaboratzailea eta liburu-portada askoren egilea ere bai. Kalostra Arte Eskolako koordinatzaile ere izan zen.

## Biografia

Xabier Gantzarain Etxaniz Azkoitian jaio zen 1975ean. Arte Ederretan lizentziatu zen EHUn, eta Arte Garaikidearen Historian eta Ikusizko Kulturan Masterra egin zuen Madrilgo Unibertsitate Autonomoan. Lubaki Banda literatur taldeko kide izan zen artean oso gazteak ziren beste zenbait idazlerekin batera: Harkaitz Cano, Garikoitz Berasaluze, Xabier Aldai eta Asier Serrano, besteren artean. 2001ean Lisboa min poesia eta marrazki liburua argitaratu zuen eta 2002an Van Gogh pintoreari buruzko gazteentzako biografia. 2004an Epelde. Mende baten soinua Joxe Mari Soraluze Balentziaga, Epelde (1914-1912) soinujoleari buruzko liburua argitaratu zuen. Artelekuko Zehar aldizkariaren editore izan zen, Arte kritikari lanetan ibili da besteak beste Euskaldunon Egunkarian eta Berrian eta komunikabide askotako kolaboratzailea ere izan da (Euskadi Irratia, Nabarra, Berria, Jakin, Sautrela).
2012an Tene Mujika beka jaso zuen Euskal Herriko arte garaikidea eta historia lotzen dituen azterlana egiteko. 2014an bere proiektua aukeratu zuen Adelina Moya, Peio Agirre, Txomin Badiola eta Idoia Zabaletak osatutako epaimahaiak, Kalostra Arte Eskola izango zenaren koordinazioa egiteko. Kalostra Artelekuren jarraipena izateko sortu zen Donostiako Santa Teresa komentuan, baina ireki eta hilabete gutxira itxi egin zuten. 2018an argitaratu zuen "Tene Mujika Beka"ren emaitza, Zuloa, 23 saio laburrek osatutako liburua.

## Lanak
### Saiakera

* Zuloa, Elkar, 2018 (Tene Mujika beka 2017)

### Irudi poemadunak

* Lisboa min, Susa, 2001

### Biografia

* Van Gogh, bihotzean eguzkia, Txalaparta, 2002
* Epelde, mende baten soinua, Trikitixa Elkartea, 2004

## Erreferentziak

* 1 2 3 4 «Xabier Gantzarainek irabazi du Tene Mujika beka» www.elkarargitaletxea.eus (Noiz kontsultatua: 2018-05-17).
* 1 2 «Xabier Gantzarain: Kalostra ixtea erabakita zeukaten gurekin hitz egiterako» Argia (Noiz kontsultatua: 2018-05-18).
* 1 2 «Gantzarain Etxaniz, Xabier - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2018-05-18).
* 1 2 3 Berria.eus. «Xabier Gantzarain izango da Arteleku zentroko koordinatzaile artistikoa» Berria (Noiz kontsultatua: 2018-05-18).
* ↑ «Inguma - Euskal komunitate zientifikoaren datu-basea» www.inguma.eus (Noiz kontsultatua: 2018-05-18).
* ↑ «Zuloa (tene Mujika Beka 2017). Xabier Gantzarain. Elkar.eus» www.elkar.eus (Noiz kontsultatua: 2018-05-18).

## Kanpo loturak

* Xabier Gantzarain literaturaren zubitegian
* Xabier Gantzarain bertso eta olerkien hemerotekan
* Xabier Gantzaraini elkarrizketa Argia aldizkarian
* Xabier Gantzarain eta Maite Arroitajauregi Gogoetaren Plazan (bideoa)
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12269021
# Xabier Galarreta

Xabier Galarreta (Astigarraga, Gipuzkoa, 1961 - ) euskal idazlea eta itzultzailea da.

## Lanak
### Itzulpenak

* Inozoak (egilea: Joseph Conrad), Hiria, 2006
* Garaipen oda eta itsasoko oda (egilea: Fernando Pessoa), Hiria, 2006
* Gizon mantsoa (egilea: Agatha Christie), Hiria, 2004
* Bihar (egilea: Joseph Conrad), Hiria, 2004
* Gela gogora datorkit gela bat berdin da zein (egilea: Louis Aragon), Senez-27 (egilea: [[2004
* Jekyll Dk. eta Hyde Jn. (egilea: Robert Louis Stevenson), Hiria, 2004
* Eskale filosofoa (egilea: Maksim Gorki), Hiria, 2004
* Urrezko gizona (egilea: Ruben Dario), Hiria, 2004
* Belar-hostoak (egilea: Walt Whitman), Hiria, 2003
* Saltzaile baten heriotza (egilea: Arthur Miller), Hiria, 2001
* Arrotza (egilea: Albert Camus), Hiria, 2000
* Azeria (egilea: D.H. Lawrence), Txertoa, 1991
* Bihar / Haur idiotak / Aurrerakuntzaren aurrelaria (egilea: Joseph Conrad), Txertoa, 1990
* Monsieur Poiroten ikerpenak (egilea: Agatha Christie), Txertoa, 1989

### Narrazioa

* Argi bila (1988, Txertoa)
* Murruaz bestaldean (1990, Txertoa)
* Argiak ilunean (1995, Egilea editore)
* Zenbaki sorginduak (2001, Hiria)

### Nobela

* Gaueko abendurak (2000, Hiria)
* Gauak gauari (2000, Hiria)

### Saiakera

* Traktatus Filosofikum Sakonis (2002, Hiria)

### Poesia

* Bertso askeak kateatuko nautenak (2002, Hiria)

### Haur eta gazte literatura

* Itsasoko istoriak (1994, Erein)
* Kaletarren istorioak (1995, Egilea editore)
* Itsasargiko misterioa (1996, Erein)

### Artikuluak

* Egunkarietakoak (1995, Egilea editore)

## Kanpo loturak

* Xabier Galarreta literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12269018
# Xabier Galarraga

Xabier Galarraga Aldanondo (?, ? - Bilbo, 2014ko maiatzaren 19a) gipuzkoar irakasle eta ekonomialaria izan zen.

## Biografia

Ekonomia eta merkataritza zientzietako lizentzia eskuratu zuen 1969an Valladolideko Unibertsitatean. Erresuma Batuan eta Estatu Batuetan ikasten jardun ondoren, EHUn egin zuen doktoregoa 1980an. 1971tik aurrera Bilboko enpresa zientzietako fakultatean jardun zuen irakasle.
Besteak beste, Eusko Jaurlaritzako Plangintza eta Azterlanen zuzendaria (1981-1984) izan zen. Bestalde, EHUko ikerketa proiektuetan hartu zuen parte, bai Euskal Ekonomialarien Elkargoak edota AENAk (Aeropuertos Españoles) eginikoetan, eta bere lankidetza eskaini die hainbat erakunderi. Eusko Ikaskuntzako Gizarte eta Ekonomia Zientziak saileko lehendakaria izan da 1978tik 1980ra eta 1982tik 1984ra.
Iñaki Galarraga arkitekto eta irakaslea zuen anai.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12269017
# Xabier Galartza

Xabier Galartza Bartzena, pilota arloan Galartza VI.a deituraz ezaguna, (Lemoa, Bizkaia, 1980ko urtarrilaren 4a) esku huskako pilotari profesional ohia da. Atzelari aritzen zen, Aspe enpresarekin. 1,86 metro luze da, eta 84 kilo pisatzen zuen. Profesionaletako estreinako partida 2000ko uztailaren 17an jokatu zuen, Barakaldoko pilotalekuan; azkena, berriz, 2010eko abuztuaren 13an, Zarauzko Aritzbatalde pilotalekuan.
Lehen mailan emaitza nabarmenik ez zuen lortu; bigarren mailan, berriz, hiru final jokatu zituen: bi aldiz buruz burukoa (2005 eta 2007) eta behin binakakoa.

## Erreferentziak

* ↑ (Gaztelaniaz) «Xala y Beroiz sufren, pero jugarán la final», Mundo Deportivo, 2010-08-14.
* ↑ Asier AIESTARAN: «Agur goiztiarregiak», Gara, 2010-08-19.

## Kanpo estekak

Enpresako fitxa
* Datuak: Q12269019
# Xabier Gorostiaga

Xabier Gorostiaga Atxalandabaso (Bilbo, Bizkaia, 1935 – Loiola, Gipuzkoa, 2003ko irailaren 14a) jesuita, irakaslea eta garapenari lotutako gaietan aditua izan zen.

## Bizitza

Teologian lizentziaduna Deustuko Unibertsitatean, Garapen Ekonomikoan lizentziaduna Cambridgeko Unibertsitatean, Filosofian lizentziaduna Mexikoko Instituto Libre de Filosofia delakoan, eta Ikasketa Klasikoetan lizentziaduna Habanako Unibertsitatean. 1958. urteaz geroztik, Erdialdeko Amerikan bizi izan zen. Hainbat urte Panaman eman ondoren, Nikaraguan lan egin zuen gobernu sandinistarekin, 1979az geroztik. 1991tik 1997ra Managuako (Nikaragua) UCA (Universidad Centroamericana) unibertsitateko errektore izan zen. CRIES (Coordinadora Regional de Investigaciones Económicas y Sociales) erakundeko arduradun ere izan zen, hala nola Latin Amerikan jesuitek kudeatzen dituzten hogeita hiru unibertsitate biltzen dituen AUSJAL elkarteko idazkari nagusi. Herri azpigaratuen aldeko lanean nabarmendu izan zen beti, eta goi-mailako aditua zen garapenari lotutako gaietan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12269022
# Zuriñe Zulaika

Zuriñe Zulaika Bilbao ( ) euskal meteorologoa eta fisikaria da. EITBko Eguraldia saioko meteorologoa eta zuzendaria da.

## Bizitza

Zulaika fisikan lizentziaduna da. Euskal Herriko Unibertsitatean fisika lizentziatura ikasten hasi, baina Madrilgo Complutense Unibertsitatean lizentziatu zen Fisika Atmosferikoan espezializatuz. Erasmus urte bat egin zuen Uppsalako unibertsitatean, Suedian.

## Lan ibilbidea

2007an hasi zen meteorologo Euskalmeten. Ondoren, Euskal Irrati Telebistako Eguraldia saioetako lantaldean sartu zen.
Zenbait komunikabidetan parte hartu izan du; Euskal Irrati Telebistako (Eitb)irrati saioetan eta Eguraldia saioko aurkezle lanetan, besteak beste.

### Eguraldia saioa

Euskal Herrian oso gertutik jarraitzen da eguraldiaren gaineko informazioa. Horregatik, hurrengo egunetarako iragarpena ez ezik, meteorologiarekin zer ikusia duten hainbat gaien gaineko erreportajeak ere eskaintzen dira: Hainbat fenomeno meteorologiko azaldu, eguraldiaren iragarpena jakiteko ikerketa tresna eta teknikak ezagutzera eman, toki zehatzetako ezaugarriak herritarren ahotik ezagutu, jarraitzaileei argazki edo bideoei esker paraje eta irudi ikusgarrienak erakutsi, zalantzak argitu... 2022ko irailetik aurrera, pantaila erraldoia eta mapa berriak erabiltzen hasi ziren iragarpenak egiteko. Izan ere, euskal ikus-entzuleen erreferente izaten jarraitzea zen helburua. Astronomiaren arloari ere erreparatuko diote eta munduan barrena bizi ziren euskaldunekin bat egiten hasi ziren, tokian tokiko klimaz eta bitxikeriez hitz egiteko. Horrez gain, asteburuetan familia planak eta ibilaldiak egiteko proposamenak eskaintzen hasi ziren.

#### Muturreko fenomenoak

Betidanik izan dira ekaitzak eta uholde handiak, baina tenperaturaren igoerarekin eta hezetasunaren handitzearekin, muturreko egoera gehiago izango dira.

## Erreferentziak

* 1 2 3 «Zuriñe Zulaika, EITBko eguraldia saioako meteorologoa | - Lantaldea» EITB (Noiz kontsultatua: 2023-12-02).
* 1 2 «“Udako egoera gehiago luzatzen da; orain uda ez da irailaren 21ean amaitzen” - Durangaldea» Anboto.org (Noiz kontsultatua: 2023-12-02).
* ↑ «Urriko maximoak aurreko bost urteetakoak baino 4,5 gradu altuagoak izan dira» EITB 2022-11-02 (Noiz kontsultatua: 2023-12-02).
* 1 2 Euskal Irrati Telebista. Eguraldia lantaldea: Zuriñe Zulaika. (Noiz kontsultatua: 2019ko urtarrilaren 2an).
* ↑ «June Ansoleaga, 'Eguraldia'ren aurpegi berria, asteburuetan» EITB (Noiz kontsultatua: 2023-12-02).
* ↑ (Gaztelaniaz) Zurekin. (2022-09-12). «Punta-puntako teknologia, 'Eguraldia' saioaren formatu berrian» El Correo (Noiz kontsultatua: 2023-12-02).
* ↑ «June Ansoleaga eta Zuriñe Zulaika: "Dagoeneko, uda hilabete luzatu da; urtaroak aldatzen dabiltza" - Debagoiena» Goiena.eus (Noiz kontsultatua: 2023-12-02).

## Kanpo estekak

* Elkarrizketa:Udako egoera gehiago luzatzen da; orain uda ez da irailaren 21ean amaitzen Anboto, 2023.11.24
* Datuak: Q60324325